L 50/18 Jurnalul Oficial al Uniunii Europene 27.2.2010 DECIZII DECIZIA CONSILIULUI din 25 februarie 2010 privind regulamentul de funcționare al comitetului prevăzut la articolul 255 din Tratatul privind funcționarea Uniunii Europene (2010/124/UE) CONSILIUL UNIUNII EUROPENE, având în vedere Tratatul privind funcţionarea Uniunii Europene, în special articolul 255 paragraful al doilea, având în vedere inițiativa preşedintelui Curţii de Justiție din 11 ianuarie 2010, întrucât: (1) Judecătorii și avocații generali din cadrul Curţii de Justiție și al Tribunalului sunt numiți de comun acord de către guvernele statelor membre, după consultarea unui comitet care emite un aviz cu privire la capacitatea candi- daților de a exercita funcțiile de judecător și de avocat general. Comitetul este format din şapte personalități alese dintre foştii membri ai Curţii de Justiție și ai Tribu- nalului, dintre membrii instanțelor naționale supreme şi din jurişti reputați, dintre care unul este propus de Parla- mentul European. Prin urmare, ar trebui stabilit regulamentul de func- ționare al comitetului menționat, ADOPTĂ PREZENTA DECIZIE: Articolul 1 Regulamentul de funcţionare al comitetului prevăzut la articolul 255 din Tratatul privind funcționarea Uniunii Europene figurează în anexa la prezenta decizie. Articolul 2 Prezenta decizie intră în vigoare la 1 martie 2010. Articolul 3 Prezenta decizie se publică în Jurnalul Oficial al Uniunii Europene. Adoptată la Bruxelles, 25 februarie 2010. Pentru Consiliu Președintele A. PEREZ RUBALCABA